ΓΡΑΠΤΗ ΕΡΩΤΗΣΗ E-1245/00

υποβολή: Raffaele Costa (PPE-DE) προς την Επιτροπή

(14 Απριλίου 2000)

Θέμα: Σιδηροδρομική γραμμή Τορίνο-Λιών

Στις 21 Φεβρουαρίου 2000 η Γενική Διεύθυνση Ενέργειας και Μεταφορών της Επιτροπής, με επιστολή του διευθυντή, κ. Franois Lamoureux, προς το γενικό γραμματέα της Επιτροπής Πρωτοβουλίας για την ευρωπαϊκή πέραν του Πάδου σιδηροδρομική γραμμή Λυών-Τορίνο-Μιλάνο/Γένοβα-Βενετία-Τεργέστη-Λιουμπλιάνα, καθηγητή Bruno Bottiglieri, γνωστοποιούσε την πλήρη της συμφωνία με την ανάλυση των πλεονεκτημάτων του σχεδίου από απόψεως χωρητικότητας, ασφάλειας και αξιοπιστίας.

Έχονταςπόψη ότι, παρά το ποσό των άνω των 60 εκατομμυρίων ευρώ που διέθεσε η Κοινότητα κατά την τελευταία δεκαετία για τη σύνδεση Τορίνο-Λυών μέσω των Άλπεων, το σχέδιο αυτό απέχει πολύ από το να έχει ένα βέβαιο και σταθερό μέλλον, θα μπορούσε να αναφέρει η Επιτροπή με ποιό τρόπο ενεργεί προκειμένου να καταλήξει επιτέλους σε σαφή πολιτική απόφαση εντός του τρέχοντος έτους, όσον αφορά τα προσεχή στάδια εκτέλεσης του έργου καθώς και να καταδείξει την ευθύνη και το βαθμό συμμετοχής του αρμόδιουπουργείου και των ιταλικών περιφερειών και τοπικών οργανισμών όσον αφορά τηνλοποίηση της σιδηροδρομικής γραμμής Λυών-Τορίνο-Μιλάνο-Λιουμπλιάνα;

Απάντηση της κας de Palacio εξ ονόματος της Επιτροπής

(25 Μαΐου 2000)

Κατά την άποψη της Επιτροπής, ο κύριος βραχυπρόθεσμος στόχος για την επιτάχυνση τηςλοποίησης του έργου Λυών-Τορίνο-Μιλάνο-Βενετία-Τεργέστη-(Λιουμπλιάνα) είναι η επίτευξη πολιτικής απόφασης σχετικά με την κατασκευή του διεθνούς τμήματος διαμέσου των Άλπεων. Στη γαλλοϊταλική σύνοδο κορυφής της Νιμ, το 1999, οι δύο κυβερνήσεις δεσμεύθηκαν να λάβουν οριστική απόφαση για την κατασκευή της διεθνούς σήραγγας Mont Cenis το φθινόπωρο του 2000. Η Επιτροπή θα εξακολουθήσει να παροτρύνει τα δύο κράτη μέλη να καταλήξουν σε θετική απόφαση για το εν λόγω θέμα και να κάνουν ανάλογες δηλώσεις για τον σχεδιασμό των παρακειμένων τμημάτων μεταξύ Λυών και ST Jean-de-Maurienne από γαλλικής πλευράς και μεταξύ της κοιλάδας Susa και του Τορίνου από ιταλικής πλευράς.

Η απόφαση σχετικά με τη σήραγγα πρέπει να ληφθεί σε ορθολογική βάση. Επομένως, η Επιτροπή αναμένει ναποβληθούν εγκαίρως τα αποτελέσματα των περιβαλλοντικών, οικονομικών και τεχνικών μελετών που έχουν αναληφθεί από τον διεθνή όμιλο οικονομικών συμφερόντων Alpetunnel, κατά τη διάρκεια του θέρους του 2000.

Είναι σημαντικό να μην προεξοφλούνται τα τελικά αποτελέσματα των μελετών που περιγράφονται ανωτέρω. Εντούτοις, η Επιτροπή έχειποστηρίξει τις εν λόγω μελέτες και τις σχετικές δραστηριότητες βάσει του σκεπτικού ότι η κοινωνικοοικονομική βιωσιμότητα του έργου είναι μεγάλη και ότι θα συμβάλει σημαντικά στην εκ νέου εξισορρόπηση της κατανομής της κυκλοφορίας των Άλπεων μεταξύ των διαφόρων τρόπων μεταφοράς. Το εν λόγω έργο πρέπει με τη σειρά του να βοηθήσει στη μείωση των προβλημάτων ασφάλειας, περιβάλλοντος και κυκλοφοριακής συμφόρησης που χαρακτηρίζουν σήμερα την κυκλοφορία μέσω των Άλπεων.

Όσον αφορά τις εξελίξεις από ιταλικής πλευράς, η Επιτροπή σημειώνει, εκφράζοντας την ικανοποίησή της, την δέσμευση των ιταλικών αρχών ναλοποιήσουν τα κεντρικά τμήματα. Ειδικότερα, όσον αφορά το τμήμα Τορίνο Τεργέστη (460 χλμ καινούργιας γραμμής που δημιουργούν άξονα τεσσάρων σιδηροτροχιών), έχουν αρχίσει εργασίες σε μερικούς κεντρικούς κόμβους και τις αντίστοιχες γραμμές πρόσβασής τους. Στα τμήματα Μιλάνο-Τορίνο και Πάδοβα-Mestre, οι εργασίες αναμένεται να ξεκινήσουν το 2000/2001, με προβλεπόμενη έναρξη λειτουργίας περίπου το 2006.

Η Επιτροπή είναι πρόθυμη να διαδραματίσει ενεργό ρόλο στην ενθάρρυνση και τον συντονισμό συζητήσεων σχετικά με τη σταδιακή οργάνωση και χρηματοδότηση των εν λόγω έργων, μόλις ληφθούν σημαντικές πολιτικές αποφάσεις, ανεξαρτήτως εάν οι εν λόγω αποφάσεις λαμβάνονται σε διεθνές επίπεδο ή μεταξύ εθνικών αρχών και αρχών τοπικού ή περιφερειακού επιπέδου. Όσον αφορά τη χρηματοδότηση του διεθνούς τμήματος, η Επιτροπή έχει ιδιαίτερη επίγνωση της ανάγκης να ληφθούνπόψη οι προτάσεις που γίνονται από μερικές περιφέρειες σχετικά με την προσφυγή σε εταιρικές συνεργασίες δημόσιου-ιδιωτικού τομέα και την ανάγκη να εξεταστούν οι επιπτώσεις της πολιτικής τιμολόγησης τωνποδομών στις ενδεχόμενες πηγές εσόδων.